《壶中天·用优昙钵花，为赵次珊尚书作》
清代·夏孙桐

珠莹玉亸，讶人间弹指，华鬘春色。蟠实灵椿千岁有，顷刻花开难值。

璧月俄临，彩云不散，芳讯留驹隙。亭亭双袂，待迎扶醉归客。

旧事金带园葩，丝音省树，付浮云过翼。那及天香生邂逅，恍对餐风姑射。

佛国因缘，仙家点化，瑞应嘉名锡。电光能驻，镜中长映冰魂。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。